pythainlp/thai-wiki-dataset-v4 huggingface dataset:
รายพระนามสุลต่านแห่งออตโตมัน

สุลต่านจักรวรรดิออตโตมัน  เป็นสมาชิกทั้งหมดในราชวงศ์ออตโตมันที่ปกครองจักรวรรดิข้ามทวีปตั้งแต่ ค.ศ. 1299 จนกระทั่งล่มสลลายใน ค.ศ. 1922 จักรวรรดิออตโตมันในช่วงสูงสุดกินพื้นที่ตั้งแต่ฮังการีทางเหนือถึงเยเมนทางใต้ และจากแอลจีเรียทางตะวันตกถึงอิรักทางตะวันออก พระมหากษัตริย์บริหารครั้งแรกในเมือง Söğüt จนถึง ค.ศ. 1280 แล้วย้ายไปที่เมืองบูร์ซาใน ค.ศ. 1323 หรือ 1324 ต่อมามีการย้ายเมืองหลวงไปที่เอเดรียโนเปิล (ปัจจุบันคือเอดีร์แน) ใน ค.ศ. 1363 หลังการพิชิตของสุลต่านมูรัดที่ 1 แล้วไปที่คอนสแตนติโนเปิล (ปัจจุบันคืออิสตันบูล) ใน ค.ศ. 1453 หลังการพิชิตของสุลต่านเมห์เหม็ดที่ 2
ในช่วงต้นของจักรวรรดิออตโตมันมีรายงานหลายแบบ เพราะเป็นเรื่องยากที่จะแยกความจริงออกจากตำนาน จักรวรรดินี้เริ่มมีตัวตนในปลายคริสต์ศตวรรษที่ 13 และผู้ปกครองคนแรก (และชื่อของจักรวรรดิ) คือสุลต่านออสมันที่ 1 ตามตำนานของออตโตมัน ออสมันสืบเชื้อสายมาจากเผ่าคายือแห่งชาวเติร์กโอฆุซ จักรวรรดิออตโตมันที่พระองค์ก่อตั้งดำรงอยู่เป็นเวลาหกศตวรรษผ่านรัชสมัยสุลต่าน 36 องค์ จักรวรรดิออตโตมันล่มสลายหลังความพ่ายแพ้ของฝ่ายมหาอำนาจกลาง ซึ่งตนเป็นพันธมิตรในสงครามโลกครั้งที่หนึ่ง ฝ่ายสัมพันธมิตรที่เป็นฝ่ายชนะได้แบ่งจักรวรรดิออตโตมัน และทำให้เกิดสงครามประกาศอิสรภาพตุรกี นำไปสู่การล้มล้างระบอบสุลต่านใน ค.ศ. 1922 และการก่อตั้งประเทศตุรกีสมัยใหม่ใน ค.ศ. 1922
ภาพกระจกเงา

ภาพในกระจก ภาพกระจกเงา ภาพสะท้อน หรือ เงาสะท้อน  เป็นภาพของวัตถุที่เกิดจากการสะท้อน โดยมีลักษณะเหมือนกับวัตถุต้นแบบเว้นแต่มีการกลับข้างจากซ้ายเป็นขวาหรือ ปรัศวภาควิโลม (lateral inversion) เป็นปรากฏการณ์ทางทัศนศาสตร์อันเกิดจากการสะท้อนแสงในกระจกหรือวัตถุอื่นที่คล้ายกันเช่น ผิวน้ำ ผิวโลหะ นอกจากนี้ยังเป็นหลักการทางเรขาคณิตที่ใช้ในการทำความเข้าใจโครงสร้างสามมิติอีกด้วย 
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โอลิมปิกเยาวชนฤดูหนาว 2016

กีฬาโอลิมปิกเยาวชนฤดูหนาว 2016  หรือชื่ออย่างเป็นทางการว่า กีฬาโอลิมปิกเยาวชนฤดูหนาวครั้งที่ 2  เป็นการแข่งขันกีฬาหลายชนิดระหว่างประเทศสำหรับเยาวชนซึ่งจัดขึ้นในเมืองลิลเลฮัมเมร์ ประเทศนอร์เวย์ ระหว่างวันที่ 12 - 21 กุมภาพันธ์ พ.ศ. 2559 การแข่งขันครั้งนี้เป็นการแข่งขันครั้งที่ 4 ของกีฬาโอลิมปิกเยาวชนและครั้งที่ 2 ของโอลิมปิกฤดูหนาว เมืองลีลแฮมเมอร์ได้รับไว้วางใจในการจัดการแข่งขันในครั้งนี้เมื่อวันที่ 7 ธันวาคม พ.ศ. 2554 โดยใช้สถานที่ที่มีอยู่เดิมและเคยใช้ในการแข่งขันกีฬาโอลิมปิกฤดูหนาว 1994 
การเสนอตัวเป็นเจ้าภาพ.
การเสนอตัวเป็นเจ้าภาพโอลิมปิกเยาวชนฤดูหนาว 2016 ได้ประกาศผลเมื่อ 7 ธันวาคม พ.ศ. 2554 ซึ่งมีเมืองลิลเลฮัมเมร์ ประเทศนอร์เวย์เป็นเมืองที่เสนอจัดการแข่งขันอยู่เมืองเดียว โดยเมืองลีลแฮมเมอร์เคยเป็นเจ้าภาพกีฬาโอลิมปิกของฤดูหนาว 1994 และได้เสนอตัวเป็นเจ้าภาพโอลิมปิกเยาวชนฤดูหนาว 2012 แต่ไม่ได้รับเลือกเป็นเจ้าภาพจากคณะกรรมการโอลิมปิกสากล โดยเมืองอินส์บรุค ประเทศออสเตรีย ได้รับเลือกเป็นเจ้าภาพในครั้งนั้น
องค์ประกอบ.
สถานที่จัดการแข่งขัน.
โอลิมปิกเยาวชนฤดูหนาว 2016 มีสถานที่จัดการแข่งขันทั้งหมด 20 แห่ง แบ่งเป็นสถานที่จัดการแข่งขันกีฬา 9 แห่ง และสถานที่จัดกิจกรรม 11 แห่ง โดยการแข่งขันครั้งนี้จัดขึ้นทั้งหมดใน 4 เมือง คือ ลิลเลฮัมเมร์ ,ฮามาร์ ,Gjøvik และØyer ซึ่ง 3 เมืองที่จัดการแข่งขันนั้นตั้งอยู่ใกล้ทะเลสาบ Mjøsa และมีผู้อยู่อาศัยประมาณ 27,000 คน ขณะที่เมือง Øyer มีผู้อยู่อาศัยประมาณ 5,000 คน และตั้งอยู่ในหุบเขา Gudbrandsdalen
ลีลแฮมเมอร์.
ในลีลแฮมเมอร์มีสถานที่จัดการแข่งขัน คือ สนาม Lysgårdsbakken เป็นสนามจัดกีฬาสกีกระโดดไกล มีความจุผู้ชม 35,000 ที่นั่ง, สนาม Birkebeineren เป็นสนามจัดกีฬามาราธอนสกี, ไบแอธลอน และสกีผสม มีความจุผู้ชม 31,000 ที่นั่ง, สนาม Kanthaugen เป็นสนามจัดกีฬาฟรีสไตล์สกี และ สโนว์บอร์ด มีความจุผู้ชม 15,000 ที่นั่ง, สนามโอลิมปิกบอบสเล เป็นสนามจัดกีฬาบอบสเล, ลุจ และสเคเลทัน และสนามคริสตินส์ ฮอลล์ เป็นสนามจัดกีฬาฮอกกี้น้ำแข็ง และเคอลิ่ง
การแข่งขัน.
ประเทศที่เข้าร่วมการแข่งขัน.
รายชื่อประเทศที่เข้าร่วมการแข่งขันโอลิมปิกเยาวชนฤดูหนาว ค.ศ. 2016 พร้อมแสดงจำนวนนักกีฬาที่เข้าร่วมจากแต่ละประเทศ (ตัวเลขในวงเล็บ)
ชนิดกีฬาที่แข่งขัน.
กีฬาโอลิมปิกเยาวชนฤดูหนาว มีการแข่งขันกีฬาทั้งหมด 7 ชนิดกีฬา รวมทั้งหมด 15 ประเภท
<templatestyles src="Div col/styles.css"/>
สรุปเหรียญการแข่งขัน.
ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศเจ้าภาพแสดงด้วยแถบสีเน้น
      เจ้าภาพ (นอร์เวย์)
ฟอทซ์ไฮม์

ฟอทซ์ไฮม์  เป็นเมืองที่มีประชากรเกือบ 120,000 คน ตั้งอยู่ในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ในเขตแบล็กฟอเรสต์ เป็นที่รู้จักด้านอุตสาหกรรมอัญมณีและนาฬิกาข้อมือ เมืองมีพื้นที่ 98 กม² ตั้งอยู่ระหว่างเมืองชตุทการ์ทและคาร์ลสรูเออ
อุดร ตันติสุนทร

อุดร ตันติสุนทร (เกิด 13 กันยายน พ.ศ. 2476) อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงเกษตรและสหกรณ์ อดีตสมาชิกสภาผู้แทนราษฎรจังหวัดตาก 5 สมัย
ประวัติ.
อุดร เกิดเมื่อวันที่ 13 กันยายน พ.ศ. 2476 เป็นบุตรนายซ้งกี่ นางแจง ตันติสุนทร และเป็นพี่ชายของนายรักษ์ ตันติสุนทร 
สำเร็จการศึกษาปริญญาตรี เศรษฐศาสตรบัณฑิต และระดับปริญญาโท รัฐศาสตรมหาบัณฑิต จากมหาวิทยาลัยธรรมศาสตร์
งานการเมือง.
อุดรลงรับสมัครเลือกตั้งสมาชิกสภาผู้แทนราษฎรจังหวัดตาก และได้รับเลือกตั้งเป็นครั้งแรก ในพ.ศ. 2512 ได้รับเลือกเรื่อยมา จนถึง พ.ศ. 2535 ก่อนที่จะได้รับเลือกเป็น สมาชิกวุฒิสภา จังหวัดตาก ในปี พ.ศ. 2543 และวางมือทางการเมืองในที่สุด 
เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ชาติชาย ในปี พ.ศ. 2531 และรัฐมนตรีช่วยว่าการกระทรวงมหาดไทย ในรัฐบาล ชวน หลีกภัย พ.ศ. 2537
สมาชิกสภาผู้แทนราษฎร.
อุดร ตันติสุนทร ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
สมาชิกวุฒิสภา.
อุดร ตันติสุนทร ได้รับการเลือกตั้งเป็นสมาชิกวุฒิสภามาแล้ว 1 สมัย คือ
งานวิชาการ.
อุดร ตันติสุนทร เป็นนักวิชาการที่มีบทบาทในฐานะประธานมูลนิธิส่งเสริมการปกครองท้องถิ่น และเป็นอาจารย์พิเศษ วิทยาลัยการปกครองท้องถิ่น มหาวิทยาลัยขอนแก่น เขายังมีบทบาทเป็นประธานกรรมการโครงการจัดตั้งมหาวิทยาลัยตากสิน ให้เป็นสถาบันอุดมศึกษาประจำจังหวัดตาก
การจลาจลที่ตันจุงปรียก พ.ศ. 2527

การจลาจลที่ตันจุงปรียก พ.ศ. 2527 เป็นเหตุการณ์ปะทะกันอย่างรุนแรงระหว่างชาวมุสลิมกับเจ้าหน้าที่รัฐเมื่อ 12 กันยายน พ.ศ. 2527 ที่ท่าเรือตันจุงปรียกในจาการ์ตา ทำให้มีผู้เสียชีวิตจำนวนมาก ข้อมูลทางการระบุว่าเสียชีวิต 24 คนและบาดเจ็บ 54 คน แต่ผู้รอดชีวิตกล่าวว่ามีมากกว่านั้น
ความขัดแย้งเกิดจากการที่รัฐบาลต้องการให้ทุกหน่วยงานยอมรับหลักปัญจศีล แต่มีกลุ่มชนที่ไม่พอใจออกมาต่อต้าน โดยมีบริเวณท่าเรือตันจุงปรียกและมัสยิดใกล้เคียงเป็นศูนย์กลาง รัฐบาลจึงส่งทหารเข้ามาปราบปราม เกิดการปะทะกันจนมีทหารถูกทำร้าย ต่อมาทหารที่นับถือศาสนาคริสต์ไปจับชาวมุสลิม 4 คนในมัสยิดในข้อหาทำร้ายทหาร 2 คน เมื่อผู้ถูกจับกุมไม่ยอมให้จับ ทหารได้เข้าไปในพื้นที่สวดมนต์ของมัสยิดโดยไม่ถอดรองเท้าเพื่อจับกุมผู้ต้องสงสัย จึงมีประชาชนออกมาประท้วงให้ปล่อยผู้ถูกจับกุม แต่ทางเจ้าหน้าที่กลับใช้กองพันป้องกันทางอากาศกราดยิงจนมีผู้เสียชีวิต 200 คน 
หลังเหตุการณ์ครั้งนี้ ได้มีการวางเพลิงและวางระเบิดอีกเป็นระลอก เหตุการณ์รุนแรงที่เกิดขึ้นนี้ค่อย ๆ ซาลงเมื่อราว พ.ศ. 2533 ต่อมา หลังจากซูฮาร์โตลงจากตำแหน่ง ได้มีการเรียกร้องให้เปิดเผยรายละเอียดของเหตุการณ์นี้ ทหารที่เกี่ยวข้องหลายนายถูกคณะกรรมการสิทธิมนุษยชนสอบสวน
พรรคปัญจาบแห่งมาเลเซีย

พรรคปัญจาบแห่งมาเลเซีย  เป็นพรรคการเมืองในมาเลเซีย ก่อตั้งเมื่อ พ.ศ. 2529 เพื่อเป็นตัวแทนของขุมชนชาวมาเลเซียเชื้อสายปัญจาบ พรรคนี้ไม่ได้เป็นพันธมิตรทางการเมืองกับกลุ่มการเมืองใด ๆ แต่ได้เข้าร่วมในแนวร่วมแห่งชาติ
โด๋ยเม้ย

โด๋ยเม้ย  เป็นภาษาเวียดนามแปลว่าบูรณะหรือดำเนินการใหม่ เป็นนโยบายเศรษฐกิจของเวียดนามที่เสนอโดยเหงียน วัน ลิญ เป็นการเน้นตลาดเสรีแต่ใช้ระบบการเมืองแบบคอมมิวนิสต์ นโยบายนี้ได้เสนอในที่ประชุมสภาแห่งชาติครั้งที่ 6 พ.ศ. 2529 และครั้งที่ 7 พ.ศ. 2534 การเสนอนโยบายนี้เกิดจากความล้มเหลวของพรรคคอมมิวนิสต์เวียดนามที่ไม่สามารถทำให้เศรษฐกิจของเวียดนามดีขึ้น นโยบายนี้ต่างจากเปเรสตรอยคาของสหภาพโซเวียต เพราะการปรับโครงสร้างใหม่ เป็นสิ่งที่ผู้นำพรรคคอมมิวนิสต์เห็นว่าเป็นการทำลายบทบาทของพรรค ทำให้กลุ่มอนุรักษนิยมเปิดกว้างทางเศรษฐกิจอย่างระมัดระวัง ทำให้การดำเนินการตามนโยบายโด๋ยเม้ยเกิดขึ้นอย่างช้า ๆ
พระเจ้ามุฮัมมัดที่ 8 อัลอะมีนแห่งตูนิเซีย

พระเจ้ามุฮัมมัดที่ 8 อัลอะมีนแห่งตูนิเซีย (al-ʾAmīn Bāy bin Muḥammad al-Ḥabīb; 4 กันยายน 1881 – 30 กันยายน 1962) พระองค์ได้ขึ้นราชสมบัติเป็นเบย์แห่งตูนิสองค์สุดท้ายตั้งแต่ 15 พฤษภาคม 1943 ถึง 20 มีนาคม 1956 และได้ขึ้นราชสมบัติเป็นพระมหากษัตริย์แห่งตูนิเซียพระองค์แรกตั้งแต่ 20 มีนาคม 1956 จนกระทั่งพระองค์จะถูกปลดในวันที่ 25 กรกฎาคม 1957 พระองค์เป็นพระโอรสของพระเจ้ามุฮัมมัดที่ 6 อัลฮะบีบแห่งตูนิเซีย เบย์แห่งตูนิสพระองค์ก่อน
พระเจ้ามุฮัมมัดที่ 8 อัลอะมีน ครองราชย์หลังจากที่กองทัพเสรีฝรั่งเศสปลดพระเจ้ามุฮัมมัดที่ 7 แห่งตูนิเซียลูกพี่ลูกน้องของพระองค์ ด้วยข้อหาว่าพระเจ้ามูฮัมหมัดที่ 7 สมรู้ร่วมคิดกับฝรั่งเศสเขตวีชี เมื่อ 20 มีนาคม 1956 พระองค์ได้ประกาศอิสรภาพของตูนิเซีย และปกครองตูนิเซียในฐานะพระมหากษัตริย์พระองค์แรกอย่างเต็มรูปแบบอย่างไรก็ตามสถาบันพระมหากษัตริย์ไม่ได้ตอบสนองตามความคาดหวังของประธานาธิบดีฮะบีบ บูรกีบะฮ์ (Habib Bourguiba) พระองค์ถูกปฏิวัติเมื่อ 25 กรกฎาคม ค.ศ. 1957
พระเจ้ามุฮัมมัดที่ 8 ต้องเสด็จย้ายไปพำนักที่มาโนอูบา ภายใต้การเฝ้าดูของรัฐบาล และก็ได้รับอนุญาตให้กลับตูนิสหลังพระชายาสิ้นพระชนม์ พระองค์เสด็จสวรรคตเมื่อวันที่ 30 กันยายน ค.ศ. 1962 ที่ตูนิส ขณะทรงมีพระชนมายุได้ 81 พรรษา พระองค์ไม่เคยสละสิทธิในราชบัลลังก์ ผู้อ้างสิทธิ์ต่อจากพระองค์คือเจ้าชายฮุสเซน บีย์ซึ่งเป็นพระโอรสของพระองค์
อัสแซสซินส์ครีด 3

อัสแซสซินส์ครีด 3  เป็นวิดีโอเกมประวัติศาสตร์แอ็คชันผจญภัย, โลกเปิด, ชิงทรัพย์ พัฒนาโดยยูบิซอฟท์ มอนทรีออล และจัดจำหน่ายโดยยูบิซอฟท์ ในเครื่องเล่นเพลย์สเตชัน 3 ,เอกซ์บอกซ์ 360 ,วียู และไมโครซอฟท์ วินโดวส์ เป็นวิดีโอเกมภาคที่สามของเกมซีรีส์อัสแซสซินส์ครีดและเป็นภาคต่อจากวิดีโอเกมในปี ค.ศ. 2009 อัสแซสซินส์ครีด 2 วางจำหน่ายทั่วโลกในเครื่องเล่นวิดีโอเกมเพลย์สเตชัน 3 และเอกซ์บอกซ์ 360 โดยเริ่มต้นที่ทวีปอเมริกาเหนือในวันที่ 30 ตุลาคม ค.ศ. 2012 พร้อมกับในเครื่องเล่นวิดีโอเกมวียู และไมโครซอฟท์ วินโดวส์ ในเดือนพฤศจิกายน ค.ศ. 2012 ตามมา
สมเด็จพระราชินีนาถเตรีอีมาเอวารูอาที่ 2 แห่งบอราบอรา

สมเด็จพระราชินีนาถเตรีอีมาเอวารูอาที่ 2 แห่งบอราบอรา  (23 พฤษภาคม 1841 - 12 กุมภาพันธ์ 1873) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1860 จนถึงปี ค.ศ. 1873 พระองค์เป็นพระราชธิดา ในสมเด็จพระราชินีนาถโปมาเรที่ 4 แห่งตาฮีตี
สมเด็จพระราชินีนาถเตรีอีมาเอวารูอาที่ 2 เสด็จพระราชสมภพเมื่อวันที่ 23 พฤษภาคม ค.ศ. 1841 พระองค์เป็นพระราชธิดา ในอาริอิฟาไอเต อา ไฮโรและสมเด็จพระราชินีนาถโปมาเรที่ 4 แห่งตาฮีตี พระองค์ครองราชย์บัลลังก์บอราบอราต่อจากพระเจ้าตาโปอาที่ 2 แห่งบอราบอราพระราชบิดาบุญธรรมของพระองค์ พระองค์ทรงราชาภิเษกสมรสกับเตมาอูอิอาริอิ อา มาอิ ทั้งสองไม่มีพระราชโอรส-ธิดาด้วยกัน จึงได้รับเลี้ยงอารีอี โอตาเร เตอารีอีมาเอวารูอาที่ 3 ซึ่งเป็นพระราชภาคิไนยมาเป็นพระราชธิดาบุญธรรม ซึ่งต่อมาได้ครองราชย์พระนามว่าสมเด็จพระราชินีนาถเตรีอีมาเอวารูอาที่ 3 แห่งบอราบอรา 
สมเด็จพระราชินีนาถเตรีอีมาเอวารูอาที่ 2 เสด็จสวรรคตเมื่อ 12 กุมภาพันธ์ ค.ศ. 1873 สมเด็จพระราชินีนาถเตรีอีมาเอวารูอาที่ 3 พระราชธิดาบุญธรรมจึงได้ครองราชย์ต่อจากพระองค์
อาเลกซันเดอร์ บึตต์เนอร์

อาเลกซันเดอร์ บึตต์เนอร์  เกิดเมื่อวันที่ 11 กุมภาพันธ์ พ.ศ. 2532 เป็นนักฟุตบอลชาวดัตช์ โดยเขาถนัดในตำแหน่งกองหลังฝั่งซ้ายหรือแบ็กซ้าย แต่เขาสามารถเล่นในตำแหน่งกองกลางตัวซ้ายได้
รถไฟใต้ดินแอลเจียร์

รถไฟใต้ดินแอลเจียร์  เป็นระบบขนส่งในกรุงแอลเจียร์ วางแผนโครงการตั้งแต่ ค.ศ. 1970 มีจุดประสงค์เพื่อพัฒนาการเติบโตของเมือง มีแผนเปิดให้บริการเมื่อ ค.ศ. 1980 แต่เกิดแผนล่าช้า ทำให้ต้องเลื่อนเวลา เนื่องจากปัญหาทางการเงิน และโครงการนี้ได้นำเสนอใหม่อีกครั้งเมื่อปี ค.ศ. 2003
รถไฟใต้ดินสายแรก จากสถานีเฮอ์ลเบเดอร์ จนถึงสถานีทาฟอร่า ระยะทาง จำนวน 10 สถานี ตอนนี้ได้สร้างเสร็จสมบูรณ์ และเริ่มเปิดให้บริการตั้งแต่ตุลาคม ค.ศ. 2011
รถไฟใต้ดินทาชเคนต์

รถไฟใต้ดินทาชเคนต์  เป็นระบบขนส่งมวลชนเร็วในทาชเคนต์ เมืองหลวงของประเทศอุซเบกิสถาน และเป็นเส้นทางรถไฟใต้ดิน 1 ใน 2 แห่งของภูมิภาคเอเชียกลาง (อีกแห่งคือรถไฟใต้ดินอัลมาเตอ) เริ่มก่อสร้างในสมัยโซเวียต และเปิดให้บริการในปี ค.ศ. 1977 เป็นหนึ่งในระบบรถไฟใต้ดินที่มีสถานีรถไฟฟ้าสวยงามที่สุดในโลก และมีข้อบังคับห้ามถ่ายภาพในสถานีและขบวนรถ
รถไฟใต้ดินดูไบ

รถไฟใต้ดินดูไบ  เป็นระบบขนส่งทางรางในกรุงดูไบ ประเทศสหรัฐอาหรับเอมิเรตส์ เปิดให้บริการ 2 เส้นทางคือ สายสีแดงและสายสีเขียว และโครงการอีก 3 เส้นทาง เป็นโครงสร้างทั้งใต้ดินและยกระดับ ตัวรถไฟฟ้าและสถานีจะติดตั้งระบบเครื่องปรับอากาศ พร้อมประตูกั้นชานชาลา
เส้นทางรถไฟฟ้าสายสีแดง ได้ทำพิธีเปิดการเดินรถอย่างเป็นทางการ เมื่อเวลา 9 นาฬิกา 9 นาที 9 วินาที วันที่ 9 กันยายน ค.ศ. 2009 โดยผู้ปกครองเมืองดูไบ และเปิดเดินรถแบบขนส่งสาธารณะในเวลา 6 นาฬิกา วันถัดมา รถไฟใต้ดินดูไบเป็นระบบขนส่งมวลชนความเร็วสูงแห่งแรกในคาบสมุทรอาหรับ มีผู้โดยสารใช้บริการถึง 110,000 คนในช่วงเวลา 2 วันแรกที่เปิด คิดเป็น 10 เปอร์เซ็นต์ ของประชากรทั้งเมือง และในช่วง 3 เดือนแรก มีผู้โดยสารมาใช้บริการถึง 10 ล้านคน เส้นทางรถไฟฟ้ามีโรงซ่อมบำรุงอยู่ 2 แห่ง
กินเนสบุ๊ค ได้ลงบันทึกว่า เป็นระบบรถไฟฟ้าใต้ดินระบบอัตโนมัติที่มีระยะทางมากที่สุด ยาวถึง 
รายชื่อสถานี.
 
รถไฟฟ้า.
ขบวนรถไฟฟ้าที่ใช้วิ่งทั้งสองเส้นทาง ผลิตโดยบริษัทหนึ่งของประเทศญี่ปุ่น รถไฟฟ้าชุดแรกนำเข้าเมื่อเดือนมีนาคม ค.ศ. 2008 มีที่นั่งและที่ยืนรวม 643 ที่ แบ่งเป็นที่นั่งสามชั้น ได้แก่
รถไฟฟ้ารับกระแสไฟฟ้าจากรางที่สาม นอกจากนี้บนขบวนรถยังมีเจ้าหน้าที่คุมรถ สำหรับกรณีฉุกเฉินอีกด้วย
วงศ์จันทน์เทศ

วงศ์จันทน์เทศ หรือ "" เป็นวงศ์ของพืชมีดอกที่พบในทวีปยูเรเชีย และทวีปอเมริกา พืชในวงศ์นี้ที่รู้จักกันดีที่สุดคือ จันทน์เทศ "" มี 20 สกุล 440 สปีชีส์ มีทั้งไม้ยืนต้น และไม้พุ่ม เป็นไม้ไม่ผลัดใบ กระจายพันธ์ตั้งแต่ ประเทศบราซิล ประเทศโคลอมเบีย] อินเดีย ประเทศมาเลเซีย ประเทศอินโดนีเซีย และเกาะนิวกินี
วงศ์กุ่ม

วงศ์กุ่ม หรือ Capparaceae หรือ Capparidaceae เป็นวงศ์ของพืชมีดอกในอันดับ Brassicales ในปัจจุบันประกอบด้วย 33 สกุลและประมาณ 700 สกุลขนาดใหญ่ได้แก่ "Capparis" (ประมาณ 150), "Maerua" (100), "Boscia" (37) และ "Cadaba" (30) วงศ์นี้มีความใกล้เคียงกับวงศ์ Brassicaceae และเคยรวมอยู่ด้วยกัน (APG, 1998) บางสกุลในวงศ์นี้ใกล้เคียงกับวงศ์ Brassicaceae มากกว่าสกุลอื่นในวงศ์เดียวกัน ปัจจุบันจึงนำไปรวมในวงศ์Brassicaceae (เป็นวงศ์ย่อย Clemoideae) หรือแยกไปเป็นวงศ์ Cleomaceae
อบเชยลังกา

อบเชยลังกา ชื่อวิทยาศาสตร์: "Cinnamomum verum"ลักษณะทั่วไปเป็นไม้ยืนต้น ตัวต้นจะสูงประมาณ 4 - 10 เมตร ส่วนเปลือกและใบมีกลิ่นหอมเฉพาะตัว ใบมีลักษณะเป็นใบเดี่ยวเรียงตรงข้ามกัน เส้นใบหยัก 3 เส้น เวลาออกดอกจะออกที่บริเวณซอกใบ หรือปลายกิ่ง โดยออกดอกย่อยสีเหลืองอ่อนรวมกันเป็นช่อ เป็นพืชพื้นเมืองในศรีลังกา เปลือกลำต้นใช้ทำเครื่องเทศ เรียก อบเชย
เจ้าชายโทโมฮิโตะแห่งมิกาซะ

เจ้าชายโทโมฮิโตะแห่งมิกาซะ (; โรมาจิ: "Tomohito Shinnō"; 5 มกราคม พ.ศ. 2489 – 6 มิถุนายน พ.ศ. 2555) เป็นพระโอรสองค์ใหญ่ของเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ เป็นพระญาติวงศ์ชั้นที่ 1 ของสมเด็จพระจักรพรรดิอากิฮิโตะ เคยอยู่ในลำดับที่หกแห่งการสืบราชสันตติวงศ์ญี่ปุ่น และเป็นว่าที่ผู้สืบบรรดาศักดิ์ "มิกาซะโนะมิยะ" ต่อจากพระบิดา เจ้าชายโทโมฮิโตะเป็นเจ้านายพระองค์แรกตั้งแต่ยุคเมจิที่ไว้พระมัสสุและพระทาฐิกะ มีสมญาว่า "เจ้าเครา" 
เจ้าชายโทโมฮิโตะแห่งมิกาซะสิ้นพระชนม์เมื่อวันที่ 6 มิถุนายน พ.ศ. 2555 ด้วยโรคมะเร็ง
พระประวัติ.
เจ้าชายโทโมฮิโตะแห่งมิกาซะ ประสูติเมื่อวันที่ 5 มกราคม พ.ศ. 2489 ณ วังของพระบิดา สำเร็จการศึกษาสาขารัฐศาสตร์ คณะนิติศาสตร์ มหาวิทยาลัยกากูชูอิง เมื่อ พ.ศ. 2511 และทรงศึกษาต่อที่วิทยาลัยมอดลิน มหาวิทยาลัยออกซฟอร์ด สหราชอาณาจักร ช่วง พ.ศ. 2511–2513
เสกสมรส.
เจ้าชายโทโมฮิโตะแห่งมิกาซะทรงหมั้นกับโนบูโกะ อาโซ ธิดาของทากากิจิ อาโซ ประธานบริษัทอาโซซีเมนต์ หลานตาของชิเงรุ โยชิดะ อดีตนายกรัฐมนตรีญี่ปุ่น และเป็นน้องสาวของทาโร อาโซ อดีตนายกรัฐมนตรีญี่ปุ่น เมื่อวันที่ 21 พฤษภาคม พ.ศ. 2523 และเสกสมรสในวันที่ 7 พฤศจิกายนปีเดียวกัน และโนบูโกะได้รับการสถาปนาขึ้นเป็น "เจ้าหญิงพระชายา" ถือเป็นเจ้านายญี่ปุ่นพระองค์ที่สองที่มีพื้นเพเป็นคริสตัง (พระองค์แรกคือสมเด็จพระจักรพรรดินีมิจิโกะ แต่ต่างตรงที่เจ้าหญิงโนบูโกะทรงผ่านพิธีศีลล้างบาปมาแล้ว) ทั้งสองมีพระธิดาด้วยกันสองพระองค์ คือ
เดิมเจ้าชายโทโมฮิโตะและครอบครัวประทับอยู่ร่วมกันในเขตพระราชฐานอากาซากะ เขตมินาโตะ โตเกียว กระทั่งเดือนตุลาคม พ.ศ. 2552 เจ้าหญิงโนบูโกะทรงแยกจากพระสวามีและพระธิดาออกไปประทับที่อื่น
สิ้นพระชนม์.
เจ้าชายโทโมฮิโตะได้รับการวินิจฉัยว่าประชวรด้วยโรคมะเร็งตั้งแต่ พ.ศ. 2534 ต่อมาทรงประชวรด้วยโรคมะเร็งกล่องเสียงใน พ.ศ. 2546 และทรงรับถวายการรักษาทันที เดือนกันยายน พ.ศ. 2549 พระองค์กรามหักหลังการรักษาด้วยเคมีบำบัด ครั้น พ.ศ. 2550 เจ้าชายโทโมฮิโตะทรงตรัสต่อสาธารณชนว่า พระองค์ประชวรด้วยโรคพิษสุราเรื้อรังและกำลังรับการรักษาที่โรงพยาบาลของสำนักพระราชวัง เดือนมีนาคม พ.ศ. 2551 เชื้อมะเร็งกระจายไปทั่วพระศอ (คอหอย) และทรงเข้ารับการผ่าตัด แม้จะพยายามรักษาเสียงของพระองค์ไว้ได้ แต่หลังการประชวรด้วยพระอาการพระปับผาสะอักเสบอันเกิดการการกลืนพระกระยาหารที่ไม่เหมาะสม พระองค์ต้องใช้เครื่องช่วยพูด (Electrolarynx) เมื่อมีรับสั่งเท่านั้น
เจ้าชายโทโมฮิโตะแห่งมิกาซะสิ้นพระชนม์เมื่อวันที่ 6 มิถุนายน พ.ศ. 2555 เนื่องจากอวัยวะภายในล้มเหลว สิริพระชันษา 66 ปี พระราชพิธีถวายพระเพลิงจัดขึ้นภายในสุสานหลวงโทชิมางาโอกะ มีผู้เข้าร่วมพระราชพิธี 660 คน
มิถุนายน พ.ศ. 2556 สำนักพระราชวังญี่ปุ่นประกาศรวมครอบครัวของเจ้าชายโทโมฮิโตะเข้ากับเจ้าชายทากาฮิโตะ มิกาซะโนะมิยะ เป็นครอบครัวเดียวกัน
ยาซูโกะ โคโนเอะ

ยาซูโกะ โคโนเอะ (; โรมาจิ: "Konoe Yasuko"; ประสูติ 26 เมษายน พ.ศ. 2487) หรือพระนามเดิม เจ้าหญิงยาซูโกะแห่งมิกาซะ  เป็นพระธิดาพระองค์ใหญ่ในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับทาดาเตรุ โคโนเอะ เมื่อ พ.ศ. 2509
พระประวัติ.
ยาซูโกะ โคโนเอะ มีพระนามเดิมว่า เจ้าหญิงยาซูโกะแห่งมิกาซะ ประสูติเมื่อวันที่ 26 เมษายน พ.ศ. 2487 เป็นพระธิดาพระองค์ใหญ่ในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ สำเร็จการศึกษาจากโรงเรียนกากูชูอิงทั้งแผนกประถมและมัธยมศึกษา และระดับอุดมศึกษาสาขาวิชาภาษาและวรรณคดีญี่ปุ่น คณะอักษรศาสตร์ มหาวิทยาลัยกากูชูอิง
เจ้าหญิงยาซูโกะแห่งมิกาซะ ได้ลาออกจากฐานันดรศักดิ์เพื่อเสกสมรสกับทาดาเตรุ โคโนเอะ เมื่อวันที่ 16 ธันวาคม พ.ศ. 2509 ทั้งสองมีบุตรชายด้วยกันเพียงคนเดียวคือทาดาฮิโระ โคโนเอะ
ทั้งนี้ทาดาเตรุ โคโนเอะ พระสวามี เป็นน้องชายของโมริฮิโระ โฮโซกาวะ อดีตนายกรัฐมนตรีญี่ปุ่น ทั้งมีศักดิ์เป็นหลานตาและผู้สืบสกุลของฟูมิมาโระ โคโนเอะ อดีตนายกรัฐมนตรีญี่ปุ่น ปัจจุบันเขาดำรงตำแหน่งเป็นประธานของสภากาชาดญี่ปุ่น
มาซาโกะ เซ็ง

มาซาโกะ เซ็ง (; โรมาจิ: "Sen Masako"; ประสูติ 23 ตุลาคม พ.ศ. 2494) หรือพระนามเดิม เจ้าหญิงมาซาโกะแห่งมิกาซะ (; โรมาจิ: "Masako Naishinnō") เป็นพระธิดาในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ ต่อมาทรงลาออกจากฐานันดรศักดิ์แห่งพระราชวงศ์เพื่อเสกสมรสกับโซชิตสึ เซ็งที่ 16 เมื่อ 14 ตุลาคม พ.ศ. 2526
พระประวัติ.
มาซาโกะ เซ็ง มีพระนามเดิมว่า เจ้าหญิงมาซาโกะแห่งมิกาซะ ประสูติเมื่อวันที่ 23 ตุลาคม พ.ศ. 2494 เป็นพระธิดาในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ สำเร็จการศึกษาจากโรงเรียนกากูชูอิงทั้งแผนกประถมและมัธยมศึกษา และสำเร็จการศึกษาอักษรศาสตรบัณฑิต สาขาวิชาวรรณคดีและภาษาญีปุ่น คณะอักษรศาสตร์ มหาวิทยาลัยกากูชูอิง หลังทรงสำเร็จการศึกษาได้สามปี พระองค์ถูกส่งไปโรงเรียนประจำที่ประเทศสวิตเซอร์แลนด์ ก่อนย้ายไปศึกษาที่มหาวิทยาลัยเซอร์บอน กรุงปารีส ประเทศฝรั่งเศส
เจ้าหญิงมาซาโกะเสกสมรสกับมาซายูกิ เซ็ง บุตรชายของโซชิตสึ เซ็งที่ 15 (นามเดิม มาซาโอกิ เซ็ง) เมื่อวันที่ 14 ตุลาคม พ.ศ. 2526 พระองค์ต้องลาออกจากฐานันดรศักดิ์แห่งพระราชวงศ์ตามกฎมนเทียรบาล พระภัสดาของพระองค์สืบตำแหน่งจากบิดา ได้ชื่อเป็น "โซชิตสึ เซ็งที่ 16" เป็นปรมาจารย์ผู้สืบทอดตระกูลลำดับที่ 16 ของสำนักพิธีชงชาแบบญี่ปุ่นอูราเซ็งเกะเมื่อเดือนธันวาคม พ.ศ. 2545
มาซาโกะและพระภัสดามีบุตรด้วยกันสามคน คือ
กิจกรรม.
มาซาโกะทรงงานในสโมสรโสโรปโตมิสต์อินเตอร์เนชั่นแนลในประเทศญี่ปุ่น เคยดำรงตำแหน่งเป็นประธานของสมาคมโสโรปโตมิสต์อินเตอร์เนชั่นแนลเกียวโตเมื่อ พ.ศ. 2549 และ 2559 โดยใน พ.ศ. 2555 มาซาโกะถูกเลือกให้เป็นผู้ว่าการสโมสรโสโรปโตมิสต์อินเตอร์เนชั่นแนลอเมริกาประจำประเทศญี่ปุ่น พื้นที่ชูโอ เป็นลำดับที่ 14 และเดือนมีนาคม พ.ศ. 2561 มาซาโกะถูกเลือกเป็นประธานมูลนิธิโสโรปโตมิสต์ญี่ปุ่น
แซ็ง-นาแซร์

แซ็ง-นาแซร์ ([sɛ̃.na.zɛʁ]) เป็นเทศบาลในจังหวัดลัวรัตล็องติก ทางตะวันตกของประเทศฝรั่งเศส เป็นเมืองที่มีท่าเรือที่สำคัญ บริเวณปากแม่น้ำลัวร์ ใกล้มหาสมุทรแอตแลนติก เป็นเมืองที่มีสืบทอดด้านการตกปลาและต่อเรืออันยาวนาน เชื่อกันว่าเมืองนี้ตั้งอยู่บนเมืองโบราณสมัยโรมันที่ชื่อ คาร์บิโล ซึ่งชาวโรมันใช้เป็นสถานที่ต่อเรือเมื่อ 56 ปีก่อนคริสต์ศักราช ได้พัฒนาเป็นเมืองท่าตั้งแต่ตอนกลางของคริสต์ศตวรรษที่ 19 เป็นต้นมา
วฤษฎิ์ ศิริสันธนะ

วฤษฎิ์ ศิริสันธนะ (เกิด 24 กันยายน พ.ศ. 2533) ชื่อเล่น ไม้ เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
เปลี่ยนชื่อเป็น วฤธ ศิริสันธนะ ชื่อเล่น ไม้ เกิดเมื่อวันที่ 24 กันยายน พ.ศ. 2533 เป็นคนกรุงเทพมหานคร มีพี่น้องทั้งหมด 2 คน ไม้เป็นบุตรชายคนโต มีน้องชาย 1 คน จบการศึกษาระดับชั้นมัธยมศึกษาตอนปลายจากโรงเรียนสตรีวิทยา ๒ ระดับปริญญาตรี คณะวิศวกรรมศาสตร์ มหาวิทยาลัยเกษตรศาสตร์
เข้าสู่วงการบันเทิงจากการประกวดเอ็มไทยแลนด์ 2012 ซึ่งได้รับรางวัลชนะเลิศ จนได้เซ็นสัญญากับทางช่อง 3 ซึ่งก่อนหน้านี้เขาเคยเข้าร่วมประกวดโครงการหนุ่มคลีโอ ปี 2011 แต่สิ้นสุดตำแหน่งที่ 50 ของคนสุดท้ายเท่านั้น มีผลงานการแสดงครั้งแรกคือละครเรื่อง "แม่เปียดื้อ" รับบทเป็น ผู้หมวดเถลิงรัฐ คู่กับ มารี เบิร์นเนอร์
โรซ เปาลา อีรีบากิซา

เจ้าหญิงโรส เปาลา อิริบากิซา มกุฎราชกุมารีแห่งบุรุนดี  เป็นเจ้าหญิง และ มกุฎราชกุมารี แห่งบุรุนดี พระราชสมภพเมื่อวันที่ 20 มีนาคม ค.ศ. 1934 พระองค์เป็นพระราชธิดา ในพระเจ้ามวัมบุตซาที่ 4 แห่งบุรุนดีและสมเด็จพระราชินีเทเรซา คานยงกา และเป็นพระขนิษฐา ในพระเจ้านทาเรที่ 5 แห่งบุรุนดีพระมหากษัตริย์พระองค์สุดท้ายของบุรุนดี พระองค์ทรงเป็นผู้อ้างสิทธิ์ในราชบัลลังก์บุรุนดีหลังจากที่ พระเจ้านทาเรที่ 5 เสด็จสวรรคต และถ้าพระองค์ได้รับการยอมรับ และรัฐบาลได้ถวายพระเกียรติยศให้พระองค์เป็นพระมหากษัตริย์บุรุนดี พระองค์จะมีพระปรมาภิไธยที่ สมเด็จพระราชินีนาถโรซที่ 1 แห่งบุรุนดี
การถอนทัพที่เดิงแกร์ก

การถอนทัพที่เดิงแกร์ก  หรือชื่อเยอรมันคือ ปฏิบัติการไดนาโม  หรือรู้จักกันในนาม ปาฏิหาริย์แห่งเดิงแกร์ก เป็นการอพยพทหารฝ่ายสัมพันธมิตรจากหาดและท่าเรือเดิงแกร์ก ประเทศฝรั่งเศส ระหว่างวันที่ 27 พฤษภาคมถึงเช้ามืดวันที่ 4 มิถุนายน ค.ศ. 1940 เพราะหน่วยทหารบริติช ฝรั่งเศสและเบลเยียมถูกกองทัพเยอรมันตัดขาดระหว่างยุทธการที่เดิงแกร์กในสงครามโลกครั้งที่สอง มีคำสั่งอพยพเมื่อวันที่ 26 พฤษภาคม วินสตัน เชอร์ชิลล์กล่าวสุนทรพจน์ "เราจะสู้บนหาด" (We shall fight on the beaches) ต่อสภาสามัญชนเรียกเหตุการณ์ในประเทศฝรั่งเศสว่า "หายนะทางการทหารที่ร้ายแรงที่สุดในประวัติศาสตร์" เขายกย่องการช่วยเหลือทหารเหล่านี้ว่าเป็น "ปาฏิหาริย์การปลดปล่อย" 
ตั้งแต่วันที่ 28–31 พฤษภาคม ค.ศ. 1940 เหตุการณ์ซึ่งรู้จักกันในชื่อ การล้อมที่ลีลเกี่ยวข้องกับกำลังพลที่เหลืออยู่ 40,000 คน แห่งกองทัพฝรั่งเศสที่หนึ่งซึ่งครั้งหนึ่งเคยเกรียงไกร ในการปฏิบัติอันล่าช้าต่อเจ็ดกองพันของเยอรมนี ซึ่งรวมสามกองพันยานเกราะ ที่กำลังพยายามตัดขาดและทำลายกองทัพฝ่ายสัมพันธมิตรที่เดิงแกร์ก เชอร์ชิลล์ว่า "เป็นช่วงเวลา 4 วันวิกฤตที่บุรุษชาวฝรั่งเศสเหล่านี้ ภายใต้การนำอย่างกล้าหาญของนายพลมอลีนีเยร์ สามารถยันพวกเยอรมันไว้ได้ไม่น้อยกว่า 7 กองพลที่อาจไปร่วมวงที่เดิงแกร์ก นี่คือผลงานอันยอดเยี่ยมที่เปิดทางให้บรรดาสหายซึ่งมีโชคกว่าตลอดจนกองทหารบริติชสามารถหนีรอดได้"
ในวันแรก มีทหารได้รับการอพยพเพียง 7,011 นาย แต่ ในวันที่เก้า ทหารทั้งสิ้น 338,226 นาย (เป็นทหารบริติช 198,229 นาย ทหารฝรั่งเศส 139,997 นาย) ได้รับการช่วยเหลือจากกองเรือ 993 ลำที่ประชุมอย่างเร่งด่วน หน่วยทหารจำนวนมากสามารถลงเรือจากกำแพงหินของท่าเรือสู่เรือประจัญบานและเรือใหญ่อื่นของบริติช 42 ลำ ขณะที่หน่วยทหารอื่น ๆ ต้องลุยน้ำหาเรือ รอหลายชั่วโมงเพื่อขึ้นเรือในน้ำที่สูงถึงไหล่ บางหน่วยโดยสารเรือจากหาดสู่เรือลำใหญ่กว่า และทหารหลายพันคนถูกพากลับสหราชอาณาจักรโดย "กองเรือน้อยแห่งเดิงแกร์ก" (little ships of Dunkirk) อันขึ้นชื่อ ซึ่งเป็นกองเรือเดินสมุทรพาณิชย์ เรือประมง เรือเพื่อสันทนาการ และเรือกู้ชีพของสถาบันเรือกู้ชีพแห่งชาติราวเจ็ดร้อยลำ ซึ่งลูกเรือพลเรือนของเรือเหล่านี้ถูกเรียกเข้ารับราชการเป็นการฉุกเฉิน "ปาฏิหารย์แห่งเรือน้อย" ยังเป็นความทรงจำพื้นบ้านที่โดดเด่นในสหราชอาณาจักร
กระต่ายขูดมะพร้าว

กระต่ายขูดมะพร้าว เป็นเครื่องมือสำหรับขูดมะพร้าวที่ยังไม่ได้กะเทาะเปลือกออก เดิมทีการขูดเนื้อมะพร้าวคั้นกะทิ จะใช้ช้อนทำจากกะลามะพร้าวขูดให้เป็นฝอย ต่อมาทำเป็นฟันซี่โดยรอบ บางแห่งใช้ซีกไม้ไผ่บากรอยเป็นซี่สำหรับขูดมะพร้าว จนกระทั่งเมื่อมีการใช้เหล็กมาทำของใช้ในครัวเรือน จึงได้ตีเหล็กแผ่นบาง ๆ ตัดรูปโค้งมน ใช้ตะไบถู ทำซี่ละเอียดปลายเหล็กคมเรียกว่า "ฟันกระต่าย" นำส่วนเหล็กขูดฟันกระต่ายนี้ไปประกบหรือเข้าเดือยกับรูปตัวสัตว์ที่เตรียมไว้จนเป็นกระต่ายขูดมะพร้าว
ศัพทมูล.
การเรียกชื่อ "กระต่ายขูดมะพร้าว" อาจเนื่องมาจาก ฟันที่ใช้ขูดเนื้อมะพร้าวมีลักษณะเป็นซี่ยาวเหมือนฟันกระต่าย ประกอบกับการทำโครงไม้ซึ่งใช้เสียบฟันขูดและนั่งเวลาขูดมะพร้าว มักทำเป็นตัวกระต่ายมากกว่าสัตว์ประเภทอื่น แม้ว่าจะมีการประดิดประดอยโครงไม้เป็นตัวแมว สุนัข และนก เป็นต้น
นอกจากคำว่า "กระต่ายขูดมะพร้าว" ยังมีคำอื่นอีก เช่น คำว่า "เหล็กขูด" ที่พูดกันมากในภาคใต้ของประเทศไทย และคำว่า "แมว" ที่พูดกันมากในภาคเหนือของประเทศไทย เป็นต้น โดยเมื่อดูความนิยมใช้คำศัพท์เมื่อคิดเป็นร้อยละ ยกเว้นคำว่า "กระต่ายขูดมะพร้าว" ที่นิยมกันมาก ยังมีคำว่า "เหล็กขูด" คิดเป็นร้อยละ 15.64 รองลงมา และนิยมพูดกันมากกว่า 2 คำศัพท์ คิดเป็นร้อยละ 8.96
ลักษณะ.
ลักษณะของกระต่ายขูดมะพร้าว มักทำเป็นรูปสัตว์ชนิดต่าง ๆ เช่น แมว สุนัข นก หนู สิงห์ เต่า และตะกวด แต่ชาวบ้านก็ยังเรียกว่า กระต่ายขูดมะพร้าวอยู่ดี ส่วนลำตัวทำมาจากไม้เนื้อแข็งรูปสัตว์ชนิดต่าง ๆ ส่วนหัวเหมือนรูปกระต่าย หรือส่วนเหล็กขูดฟันกระต่ายนี้ไปประกบหรือเข้าเดือยกับรูปตัวสัตว์ที่เตรียมไว้ มีขากระต่าย 4 ขา หรือ 2 ขา
ประตูกั้นชานชาลา

ประตูกั้นชานชาลา  เป็นประตูที่กั้นระหว่างชานชาลาสถานีรถไฟฟ้าและขบวนรถไฟฟ้า ส่วนใหญ่มักจะติดตั้งพร้อมกับวันเปิดเดินรถ หรือภายหลังจากนั้น ประตูกั้นชานชาลาแห่งแรกของโลก อยู่ที่สถานีรถไฟใต้ดินเซนต์ปีเตอส์เบิร์ก ซึ่งเปิดใน ค.ศ. 1961 ประตูกั้นชานชาลามีสองแบบหลักแบ่งตามความสูง ได้แก่ แบบเต็มความสูงขบวนรถ และแบบครึ่งความสูงขบวนรถ ประตูกั้นชานชาลานอกจากจะช่วยป้องกันไม่ให้ผู้โดยสารตกลงรางรถไฟแล้ว ยังช่วยกักอากาศเย็นภายในสถานีเพื่อเป็นการประหยัดพลังงาน
การใช้งาน.
ญี่ปุ่น.
โตเกียวเมโทร ติดตั้งประตูกั้นชานชาลาในปี ค.ศ. 1991 พร้อมกับเปิดเส้นทางสายนัมโบะกุ
มาเลเซีย.
ติดตั้งในสถานีรถไฟใต้ดินในสายเกอลานาจายา ทุกสถานี
เกาหลีใต้.
ติดตั้งในรถไฟใต้ดินโซล สาย 2 ที่ สถานียงดู เป็นสถานีแรก ปัจจุบันกำลังติดตั้งให้เสร็จภายใน ค.ศ. 2018
พิพิธภัณฑ์ประวัติศาสตร์คอมพิวเตอร์

พิพิธภัณฑ์ประวัติศาสตร์คอมพิวเตอร์  เป็นพิพิธภัณฑ์ที่ก่อตั้งในปี 1996 ที่เมืองเมาน์เทนวิว ,รัฐแคลิฟอร์เนีย ,สหรัฐอเมริกา พิพิธภัณฑ์ที่อุทิศตนเพื่ออนุรักษ์และนำเสนอเรื่องราวและสิ่งประดิษฐ์ของยุคสารสนเทศ และสำรวจการปฏิวัติคอมพิวเตอร์และผลกระทบต่อสังคม
เอชดี 69830 ดี

เอชดี 69830 ดี  เป็นดาวเคราะห์นอกระบบที่โคจรรอบๆ ดาวแคระส้ม เอชดี 69830 ใช้เวลา 197 วัน เป็นดาวเคราะห์ที่รู้จักกันชั้นนอกสุดในระบบดาวเคราะห์ และอาจจะอยู่ภายในเขตอาศัยได้ ค้นพบในวันที่ 18 พฤษภาคม ค.ศ. 2006
ดาวแคระส้ม

แผนภาพของแฮร์ตสปรอง–รัสเซิล
ชนิดสเปกตรัม
ดาวแคระน้ำตาล
ดาวแคระขาว
ดาวแคระแดง
ดาวแคระเล็ก
ดาวแคระ
แถบลำดับหลัก
ดาวยักษ์เล็ก
ดาวยักษ์
ดาวยักษ์สว่าง
ดาวยักษ์ใหญ่
ดาวยักษ์ใหญ่ยิ่ง
โชติมาตร
สัมบูรณ์
ดาวแคระส้ม  หรือ ดาวแคระ K  มีชื่อเป็นทางการว่า ดาวฤกษ์แถบลำดับหลักประเภท K  เป็นดาวฤกษ์ในแถบลำดับหลักซึ่งมีชนิดสเปกตรัมเป็นแบบ K และความส่องสว่างในระดับ V ดาวเหล่านี้เป็นตัวกลางขนาดระหว่างดาวฤกษ์แถบลำดับหลักประเภท M สีแดง และดาวฤกษ์แถบลำดับหลักประเภท G สีเหลือง มีมวล 0.6-0.9 เท่าของมวลดวงอาทิตย์ และอุณหภูมิพื้นผิวอยู่ระหว่าง 3,900 และ 5,200 เคลวิน ตัวอย่างดาวที่รู้จักกันดี เช่น อัลฟาคนครึ่งม้า และเอปไซลอน อินเดียนแดง
ก้านยาว อรุณเหลือง

ก้านยาว อรุณเหลือง หรือ พิเชษฐ์ อรุณเหลือง เป็นผู้ฝึกสอนมวยไทยที่มีลูกศิษย์ระดับแชมป์โลกหลายราย รวมถึงได้รับการยกย่องจากบุคคลหลายประเทศ และมีชื่อเสียงเป็นที่รู้จักในสหรัฐอเมริกา
ครูก้านยาว อรุณเหลือง คือผู้อยู่เบื้องหลังในการผลักดันชื่อเสียงให้แก่ค่ายมวยแฟร์เท็กซ์ทั้งในประเทศไทยและสหรัฐอเมริกา โดยทำเป็นหัวหน้าผู้ฝึกสอนมวยไทย ให้แก่นักมวยระดับแชมป์เวทีมวยลุมพินีสามราย, แชมป์โลกกว่าสิบราย รวมถึงนักมวยระดับแถวหน้า อาทิ บุญเกิด ฟ้าพิมาย, อเล็กซ์ กง, จงสนั่น แฟร์เท็กซ์ และ ฌอง-คล็อด ลอเยอร์ รวมถึงเป็นผู้ฝึกสอนชำนาญการให้แก่นักกีฬา 16 คนจากทวีปอเมริกาเหนือในรายการโทรทัศน์เรียลลิตีที่มีชื่อว่า "ดิอัลติเมตไฟเตอร์" ที่จัดฉายทางช่องสไปค์ ใน พ.ศ. 2548
ประวัติ.
ครูก้านยาว อรุณเหลือง เกิดที่ย่านชานเมืองที่กรุงเทพมหานคร ประเทศไทย เขาออกจากโรงเรียนและฝึกมวยที่ค่ายมวยศิษย์พ่อแดง จากนั้นเพียง 2 เดือน เขาก็ได้เป็นนักมวยไทยระดับอาชีพขณะที่มีอายุ 15 ปี ในฐานะนักต่อสู้คนหนึ่ง นี่เป็นวิธีเดียวที่จะช่วยให้ครอบครัวของเขาหลุดพ้นจากความยากจน ก่อนที่เขาจะอำลาวงการขณะที่มีอายุ 25 ปี โดยได้ต่อสู้ 65 ครั้งในประเทศไทยทั้งในเวทีมวยลุมพินีและเวทีมวยราชดำเนิน จากการที่เขาใช้เข่าโจมตีได้อย่างรุนแรงนี้ ส่งผลให้เขาได้รับฉายาว่า "ดร.เข่า"
ภายหลังจากที่ค่ายมวยศิษย์พ่อแดงได้เข้ารวมกับค่ายมวยแฟร์เท็กซ์ และภายหลังจากการเสร็จสิ้นการเกณฑ์ทหาร ครูก้านยาวได้ทำหน้าที่เป็นผู้ฝึกสอนที่ค่ายมวยแฟร์เท็กซ์ ที่บางพลี กรุงเทพมหานคร เขามีส่วนสูงที่ 6 ฟุต 4 นิ้ว ซึ่งเป็นความสูงที่ผิดปกติสำหรับคนไทยโดยเฉลี่ย ส่งผลให้เป็นขอบเขตในการฝึกสอนชาวอเมริกันและชาวยุโรปที่มีขนาดสูงใหญ่กว่าได้สำเร็จ เขายังได้ปรับรูปแบบมวยไทยให้กับนักมวยที่เข้าแข่งขันในเค-วันรวมถึงศิลปะการต่อสู้แบบผสม ภายใต้การตัดสินใจเชิงกลยุทธ์ของ ฟิลิปส์ วงษ์ ซึ่งเป็นทั้งผู้ก่อตั้งและประธานของแฟร์เท็กซ์ที่จะนำมวยไทยไปยังสหรัฐอเมริกา โดยเขาได้ย้ายไปอยู่ค่ายมวยไทยแฟร์เท็กซ์ รัฐแอริโซนา ใน พ.ศ. 2536 ก่อนที่ค่ายมวยดังกล่าวจะย้ายไปซานฟรานซิสโกใน พ.ศ. 2539
ชีวิตส่วนตัว.
ครูก้านยาวมีภรรยาและบุตรสาวสองคน โดยเขามีถิ่นพำนักอยู่ที่ลอสแอนเจลิส สหรัฐอเมริกา และมีผู้เข้ารับการฝึกสอนมวยไทยหลายราย
ฉัททันตปริตร

ฉัททันปริตต์ เป็นพระปริตต์ในลำดับตำนานที่สี่ ในตำนานกล่าวถึงความคุ้มครองของช้างโพธิสัตว์ที่มอบให้แก่นายพราน และความคุ้มครองแก่วัตถุประสงค์แห่งการตรัสรู้ ด้วยการกระทำสัจจะกถา พระตำนานที่สี่นั้นเป็นตำนานที่มีด้วยกันสองพระปริตต์ คือ ขันธปริตต์ 1 และ ฉัททันปริตต์ 1 ซึ่งเป็นคาถาภาคหนึ่งในการสวดแบบสิบสองตำนาน
งูเส้นด้ายบาร์เบโดส

งูเส้นด้ายบาร์เบโดส (ชื่อวิทยาศาสตร์: "Tetracheilostoma carlae") เป็นงูเส้นด้ายตาบอดสปีชีส์หนึ่งในวงศ์ Leptotyphlopidae เป็นงูขนาดเล็กที่สุดในโลก พบเฉพาะในเกาะในแคริบเบียนของประเทศบาร์เบโดส
อนุกรมวิธานและศัพทมูล.
งูชนิดนี้ได้รับการบรรยายและระบุแยกตัวเป็นสปีชีส์ในปี ค.ศ. 2008 โดย เอส. แบลร์ เฮดเจส (S. Blair Hedges) นักชีววิทยาจากมหาวิทยาลัยเพนซิลเวเนียสเตต เฮดเจสตั้งชื่อเป็นเกียรติแก่ภรรยาของเขา คาร์ลา แอนน์ เฮสซ์ (Carla Ann Hass) นักวิทยาสัตว์เลื้อยคลานและสัตว์สะเทินน้ำสะเทินบก ผู้เป็นส่วนหนึ่งของทีมสำรวจ ตัวอย่างของงูชนิดนี้อยู่ในชุดสะสมอ้างอิงในพิพิธภัณฑ์ประวัติศาสตร์ธรรมชาติลอนดอนและในพิพิธภัณฑ์ในรัฐแคลิฟอร์เนีย แต่ถูกระบุผิดเป็นชนิดที่พบในมาร์ตีนิกซึ่งเป็นเกาะในแคริบเบียนเกาะอื่นเท่านั้น
เมื่อตีพิมพ์ในเดือนสิงหาคม ค.ศ. 2008 "L. carlae" ถูกระบุว่าเป็นงูที่มีขนาดเล็กที่สุดในโลก ตัวอย่างทางวิทยาศาสตร์แรกที่จับโดยทีมวิจัยพบใต้ก้อนหินในป่า งูเป็นความคิดเกี่ยวกับความใกล้เคียงของขีดจำกัดต่ำสุดของขนาดที่กำหนดด้วยการคัดสรรทางธรรมชาติ ดังนั้น งูเด็กต้องการที่จะไปถึงขนาดเล็กที่สุดเพื่อให้เหมาะสมกับการหาอาหาร
ลักษณะ.
ความยาวโดยเฉลี่ยของ "Leptotyphlops carlae" ที่โตเต็มที่ประมาณ 10 ซม. (4 นิ้ว) ตัวอย่างขนาดใหญ่ที่สุดที่พบวัดได้ 10.4 ซม. (4.09 นิ้ว) อาจกล่าวได้ว่างูเป็นเหมือนดัง "เส้นสปาเก็ตตี้ผอมๆ" รูปบนแสดงถึงงู "L. carlae" บนเหรียญ 25 เซ็นต์ที่มีเส้นผ่าศูนย์กลาง 24.26 มม. (0.955 นิ้ว) ชนิดตัวอย่างมีน้ำหนัก 0.6 กรัม
คาดกันว่าอาหารหลักของ "L. carlae" คือปลวก มด และหนอน งูเส้นด้ายออกลูกเป็นไข่ ตัวเมียจะวางไข่ครั้งละ 1 ฟอง ซึ่งไข่จะมีขนาดใหญ่มากเมื่อเทียบกับขนาดตัว ลูกงูที่ฟักออกมาจะมีความยาวเป็นครึ่งหนึ่งของแม่
สปีชีส์ของงูขนาดเล็ก เช่น "L. carlae" จะมีลูกงูเกิดใหม่ที่มีขนาดใหญ่มากเมื่อเทียบสัดส่วนกับงูที่โตเต็มที่เมื่อเปรียบเทียบกับสปีชีส์ของงูขนาดใหญ่ ตามลักษณะทางชีววิทยานี้ งูที่มีขนาดเล็กมากๆ มีแนวโน้มว่าจะมีลูกงูที่มีสัดส่วนใหญ่โตมหาศาลเมื่อเทียบกับงูที่โตเต็มที่ เมื่อเปรียบเทียบกับงูชนิดอื่น งูตัวเล็กๆจะวางไข่เพียงฟองเดียว ซึ่งไข่จะมีขนาดใหญ่มากเมื่อเทียบกับขนาดตัวของแม่งู ซึ่งอาจแสดงให้เห็นว่า มีขีดจำกัดของขนาดสำหรับงูที่มีอัตราการรอดต่ำ ที่เกิดจากสรีรวิทยาภายใน หรือเหตุผลในการแข่งขันภายนอก
อบเชยชวา

อบเชยชวา ชื่อวิทยาศาสตร์: "Cinnamomum burmannii" เป็นพืชในสกุลอบเชย ("Cinnamomum") โดยเปลือกนำไปทำเครื่องเทศเรียก อบเชย น้ำมันจากอบเชยชวาจะไม่มียูกลีนอล 
อบเชยชวาเป็นไม้ไม่ผลัดใบ เปลือกเรียบมีกลิ่นหอม ดอกขนาดเล็กสีเหลือง บานในฤดูร้อนเป็นพืชพื้นเมืองในเอเชียตะวันออกเฉียงใต้และอินโดนีเซีย นอกจากนั้นยังพบที่ฮาวาย โดยนำต้นจากเอเชียไปปลูกที่ฮาวายราว พ.ศ. 2477
ปะโคะกู

ปะโคะกู ([pə.kʰoʊ̯ʔ.kù]) เป็นเมืองในภาคมะกเว ประเทศพม่า อยู่ห่างจากเมืองพุกามไปทางทิศตะวันตกเฉียงเหนือราว 30 กิโลเมตร บนฝั่งแม่น้ำอิรวดี เป็นที่ตั้งของมหาวิทยาลัยคอมพิวเตอร์ปะโคะกู
โจ เดวิส

โจเซฟ เดวิส (15 เมษายน ค.ศ. 1901—10 กรกฎาคม ค.ศ. 1978 ในแฮมป์เชอร์) เป็นนักสนุกเกอร์และอิงลิชบิลเลียดอาชีพชาวอังกฤษ
ประวัติ.
โจ เดวิส กลายเป็นนักบิลเลียดอาชีพตั้งแต่อายุ 18 ปี หลังจากชนะ เชสเตอร์ฟิลด์แชมเปียนชิป (Chesterfield Championship) ได้เมื่ออายุ 13 ปี ในปี 1926 เขาได้เข้าถึง เวิลด์ โพรเฟสชันแนล บิลเลียด แชมเปียนชิป (World Professional Billiards Championship) ในรอบสุดท้ายครั้งแรกของเขา แต่ก็ไม่ประสบความสำเร็จกับ ทอม นิวแมน (Tom Newman) ที่ปกป้องแชมป์ไว้ได้ เขาเข้ารอบสุดท้ายอีกครั้งในปีต่อมาและได้รองชนะเลิศอีกครั้งกับคู่แข่งเดิม และความโชคดีของเดวิสก็มาถึงเมื่อในการแข่งครั้งที่สามมาถึงนิวแมนก็ได้พ่ายแพ้ไป ในปี 1928 กลายเป็นแชมป์อิงลิชบิลเลียดครั้งแรก เขายังปกป้องแชมป์ได้ถึงสามสมัยที่ได้เจอกับ นิวแมน อีกครั้งในปี 1929 และ 1930 และ ชาวนิวซีแลนด์ คลาร์ก แม็คคอนนากี (Clark McConachy) ในปี 1932 เขาได้แข่งขันในรอบสุดท้ายอีกสองครั้ง ในปี 1933 และ 1934 ได้สูญเสียแชมป์ทั้งสองครั้งให้กับชาวออสเตรเลีย วอลเตอร์ ลินดรัม (Walter Lindrum)
จุดสูงสุดของบิลเลียดอาชีพของเขาได้เกิดขึ้นพร้อมกับความหันมาสนใจในสนุกเกอร์และเขาได้ช่วยกันจัดตั้งเวิลด์สนุกเกอร์แชมเปี้ยนชิป (World Snooker Championship) ในปี 1927 และชนะในการแข่งขันโดยเอาชนะ ทอม เดนนิส (Tom Dennis) ซึ่งทำให้เขาได้รับเงินรางวัล 6.10 ปอนด์ เขาแข่งขันจนชนะเวิลด์แชมเปี้ยนชิปเป็นประจำทุกปีจนกระทั่งปี 1940 น้องชายของโจ เฟรด อายุน้อยกว่าเขาถึงสิบสองปี ยังเป็นนักสนุกเกอร์และได้เป็นแชมป์หลายครั้ง เมื่อโจพบเฟรดในเวิลด์แชมเปี้ยนชิป ในปี 1940 โจ ชนะไปด้วยคะแนน 37–36
หลังจากมีสงครามโลกครั้งที่สอง เวิลด์แชมเปี้ยนชิปไม่ได้ถูกจัดขึ้นเป็นเวลาห้าปี ได้มีการเริ่มต้นใหม่ในปี 1946 เดวิสได้เป็นแชมป์ครั้งที่สิบห้าติดต่อกัน และดังนั้นยังครอบครองแชมป์มาถึง 20 ปี ถึงวันที่เขาได้รับรางวัล เวิลด์แชมเปียนชิปมากกว่าผู้เล่นอื่น เขาได้สินใจแขวนคิวไปจากการแข่งข้นที่ตามมา ชัยชนะนี้ทำให้เป็นผู้เล่นที่ไม่เคยพ่ายแพ้ในประวัติศาสตร์ของเวิลด์แชมเปียน
เดวิสได้รับการพิสูจน์ว่าเขายังเป็นคนที่ชนะถึงยุค 1950 จากการชนะใน นิวส์ออฟเวิลด์แชมเปียนชิป (News of the World Championship) ที่ได้เข้าแข่งขันถึงสามครั้งในช่วงทศวรรษนี้ คู่แข่งที่ใกล้ที่สุดคือน้องชายของเขา เฟรด และเวิลด์แชมเปียนในอนาคต จอห์น พูลแมน (John Pulman) ทั้งสองได้เคยชนะถึงสองครั้ง เขาได้สร้างประวัติศาสตร์ในปี 1955 ด้วยการประสบความสำเร็จจากการทำแม็กซิมัมเบรก อย่างเป็นทางการด้วย 147 คะแนน ในสนุกเกอร์ใน เอ็กซิบิชันแมช ในเลสเตอร์ สแควร์ ฮอลส์ เป็นสถานที่สำคัญของประเทศสำหรับผู้ที่ชื่นชอบการเล่นบิลเลียด ก่อนหน้านี้เขาทำเซนจูรีเบรกครั้งแรกในปี 1930 นอกจากนี้ในช่วงทศวรรษนี้เดวิสพยายามจะทำให้เกมใหม่เป็นที่แพร่หลาย เรียกว่า สนุกเกอร์พลัส (Snooker-plus) ที่มีเพิ่มลูกอีกสองสีได้แก่สีส้มและสีม่วง ในปี 1963 เขายังได้รับรางวัลเพื่อยกย่องความกล้าหาญจาก จตุรถาภรณ์แห่งจักรวรรดิบริติช (Order of the British Empire (OBE)) เขายังคงเล่นอาชีพต่อจนถึงปี 1964
เดวิสเสียชีวิตเมื่อสองเดือนหลังจากการล้มป่วยในขณะที่ดูน้องชายแข่งขันกับ เพอร์รี แมนส์ (Perrie Mans) ในเวิลด์สนุกเกอร์แชมเปี้ยนชิป รอบรองชนะเลิศ ปี 1978 ในบ้านเกิดของเขาในเมืองวิตเวลล์ ดาร์บีเชอร์ ได้มีการทำแผ่นจารึกภาพเพื่อเป็นที่ระลึกให้แก่เขา
หน้ากากกาย ฟอกส์

หน้ากากกาย ฟอกส์  เป็นการพรรณนาเข้าสมัยของกาย ฟอคส์ สมาชิกแผนดินปืน (Gunpowder Plot) ที่รู้จักกันดีที่สุด ในความพยายามระเบิดสภาขุนนางในกรุงลอนดอนในปี 1605 เพื่อให้เปลี่ยนพระมหากษัตริย์เป็นคาทอลิก การใช้หน้ากากบนรูปจำลองมีที่มายาวนาน โดยเป็นส่วนหนึ่งของการเฉลิมฉลองคืนกาย ฟอคส์ 
หน้ากากกาย ฟอกส์นั้นมาจากภาพยนตร์ฮอลลีวู้ดเรื่อง "เพชฌฆาตหน้ากากพญายม" ("V for Vendetta") ในปี ค.ศ. 2006 ที่ตัวละครเอกสวมใส่หน้ากากใบนี้ และต่อต้านรัฐบาลเผด็จการในท้องเรื่อง โดยการเคลื่อนไหวในลักษณะการก่อการกำเริบโดยประชาชนที่ใช้สัญลักษณ์หน้ากากกาย ฟอกส์นี้ ที่เป็นที่รู้จักกันดีคือ กรณียึดวอลล์สตรีทในปี 2011 ที่นครนิวยอร์ก สหรัฐอเมริกา
การใช้ในการประท้วง.
ในปี 2006 กลุ่มคู่ปรปักษ์สวมหน้ากากกาย ฟอคส์เผชิญหน้ากันนอกสำนักงานดีซีคอมมิกส์ กลุ่มที่นำโดยนักอนาธิปไตยฝ่ายซ้าย อดัม ไวส์มันน์กำลังประท้วงต่อภาพยนตร์ "เพชฌฆาตหน้ากากพญายม" อีกกลุ่มหนึ่งนำโดยนักอิสรนิยม ท็อดด์ ซีวีย์ ประท้วงกลับต่อผู้ประท้วงกลุ่มแรก โดยสนับสนุนดีซีคอมมิกส์ และหน้ากากของพวกเขาได้รับการจัดหาโดยลูกจ้างของไทม์วอร์เนอร์
สำหรับในประเทศไทย หน้ากากใบนี้ปรากฏครั้งแรกเมื่อวันที่ 18 ตุลาคม 2012 ที่กลุ่มนักศึกษามหาวิทยาลัยต่าง ๆ ได้เคลื่อนไหวต่อต้านนกรณีมหาวิทยาลัยนอกระบบ โดยมีรณรงค์ให้ผู้ที่เข้าร่วมด้วยเปลี่ยนรูปประวัติเป็นรูปสวมหน้ากากกาย ฟอกส์ เมื่อต้นปี 2013 มีการประท้วงที่ช่อง 3 ยุติออกอากาศละครโทรทัศน์เรื่อง "เหนือเมฆ 2 มือปราบจอมขมังเวทย์" อย่างกะทันหัน และเมื่อกลางปีเดียวกัน มีการเคลื่อนไหวทางเฟซบุกและเคลื่อนไหวบนท้องถนน อ้างว่าเพื่อต่อต้านรัฐบาลยิ่งลักษณ์ ชินวัตร และระบอบทักษิณ
ท่อเลือดแดงโป่งพอง

โรคท่อเลือดแดงโป่งพอง  เป็นภาวะที่หลอดเลือดแดงใหญ่เอออร์ตาโป่งพองหรือขยายขนาดมากกว่า 1.5 เท่าของปกติ มักเกิดจากผนังหลอดเลือดเอออร์ตาบริเวณนั้นบอบบาง เมื่อหลอดเลือดโป่งพองเกิดขึ้นอาจมีอาการรู้สึกปวดหรือไม่สบายท้องหรือหน้าอก มีก้อนเต้นที่ท้อง หากหลอดเลือดบริเวณที่โป่งพองนี้แตกออกทำให้มีการปวดอย่างรุนแรง เลือดออกภายในอย่างรุนแรง และหากไม่ได้รับการรักษาอย่างทันทีจะเสียชีวิตได้
กองทรัสต์เพื่อการลงทุนในอสังหาริมทรัพย์

กองทรัสต์เพื่อการลงทุนในอสังหาริมทรัพย์ (Real Estate Investment Trust: REIT) เป็นกองทรัพย์สินที่ลงทุนในอสังหาริมทรัพย์มีลักษณะเป็นกองทรัสต์ ไม่ใช่นิติบุคคลเหมือนกองทุนอสังหาริมทรัพย์ โดยกองทรัพย์สินที่ต้องลงทุนในอสังหาริมทรัพย์ต้องไม่น้อยกว่า 500 ล้านบาท ถือกรรมสิทธิ์โดยทรัสตี(Trustee) ซึ่งทรัสตีมีอำนาจดูแลและบริหารจัดการทรัพย์สินในกองทรัสต์รวมทั้งดูแลการปฏิบัติหน้าที่ของผู้จัดการกองทรัสต์(REIT manager) เพื่อประโยชน์ของผู้ถือใบทรัสต์ โดยผู้ถือใบทรัสต์จะเป็นผู้รับประโยชน์ในทรัพย์สินของกองทรัสต์ โดย REIT จะอยู่ภายใต้การกำกับดูแลของสำนักงานคณะกรรมการกำกับหลักทรัพย์และตลาดหลักทรัพย์
โครงสร้างของ REIT.
ขั้นตอนแรก REIT Manager จะต้องยื่นคำขออนุญาตเสนอขายใบทรัสต์กับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อให้สามารถจัดตั้ง REIT ได้ เมื่อ ก.ล.ต.อนุมัติ REIT Manager จะเสนอขายใบทรัสต์ผ่านผู้จัดจำหน่าย โดยเงินที่ได้รับจากการขาย REIT จะถูกฝากไว้กับทรัสตี และนำเงินก้อนดังกล่าวไปลงทุนในอสังหาริมทรัพย์
การกำกับดูแล REIT จะมีลักษณะทำนองเดียวกับการกำกับดูแลบริษัทจดทะเบียน เช่น ต้องมีการกำกับดูแลกิจการที่ดี มีกรรมการอิสระ มีเกณฑ์ที่ให้สิทธิผู้ถือใบทรัสต์คล้ายผู้ถือหุ้น หลักการในการกำกับดูแล REIT จะมีความยืดหยุ่นกว่ากองทุนรวมอสังหาริมทรัพย์ สามารถลงทุนในอสังหาริมทรัพย์ได้ทุกประเภท โดยต้องมีวัตถุประสงค์ที่จะจัดหาผลประโยชน์เพื่อให้ได้ค่าเช่า แต่ต้องไม่เป็นการเช่าเพื่อทำธุรกิจที่ไม่เหมาะสมหรือผิดกฎหมาย การทำรายการได้มาหรือจำหน่ายไปของอสังหาริมทรัพย์หรือสิทธิการเช่าที่มีขนาดรายการตั้งแต่ 30% ของมูลค่าทรัพย์สินของกองทรัสต์ และการทำรายการกับบุคคลที่เกี่ยวข้อง จะทำได้ต่อเมื่อได้รับมติเสียงข้างมากจากผู้ถือใบทรัสต์ รวมทั้ง REIT Manager จะต้องมีกรรมการอิสระไม่น้อยกว่า 1 ใน 3 ของจำนวนกรรมการทั้งหมดและไม่น้อยกว่า 3 คน เพื่อเป็นปากเป็นเสียงรักษาสิทธิแทนผู้ถือใบทรัสต์ รวมทั้ง ก.ล.ต. จะกำหนดให้ REIT manager บริหารกองทรัสต์ได้เพียงกองเดียว ความพิเศษของ REIT อีกประการหนึ่ง คือ บริษัทที่มีความชำนาญด้านการลงทุนและการบริหารจัดการอสังหาริมทรัพย์ที่มีความพร้อมในการจัดการ REIT สามารถขอรับความเห็นชอบจาก สำนักงาน ก.ล.ต.เพื่อบริหารจัดการ REIT ได้ด้วย 
รายได้ของ REIT มาจากการลงทุนหลายทางประกอบด้วย
โดย REIT จะต้องจ่ายผลตอบแทนให้กับผู้ถือหน่วย REIT ไม่น้อยกว่า 90% ของกำไรสุทธิ นอกจากนี้ REIT ยังเปิดโอกาสให้กับนักลงทุนที่เป็นชาวต่างประเทศ หรือองค์กรข้ามชาติเข้ามาลงทุนได้ แต่มีข้อจำกัดว่าต้องลงทุนน้อยกว่าครึ่งหนึ่งของจำนวนหน่วยทรัสต์ทั้งหมด โดยผู้ที่ต้องการลงทุนใน REIT สามารถซื้อได้จาก 2 ช่องทาง ช่องทางแรกคือ การซื้อในช่วงการเสนอขายหุ้นครั้งแรกให้แก่สาธารณชน (IPO) ผ่านผู้จัดจำหน่าย ช่องทางที่ 2 คือ การซื้อในตลาดหลักทรัพย์ หลังจาก REIT ผ่านช่วงเสนอขายหุ้นครั้งแรกไปแล้ว โดยจะจดทะเบียนซื้อขายในตลาดหลักทรัพย์ เพื่อสร้างสภาพคล่องให้นักลงทุนสามารถซื้อขายได้ง่าย
ความแตกต่างของกองทุนอสังหาริมทรัพย์กับ REIT.
REIT เป็นการลงทุนที่ไม่ต้องใช้เงินลงทุนมากเหมือนกับการลงทุนโดยตรงและมีข้อจำกัดน้อยกว่าการลงทุนในกองทุนรวมอสังหาริมทรัพย์ เนื่องจากโครงสร้าง REIT มีความเป็นสากลและมีความยืดหยุ่นในการลงทุนและบริหารจัดการมากกว่ากองทุนรวมอสังหาริมทรัพย์
ตารางเปรียบเทียบ REIT กับกองทุนอสังหาริมทรัพย์
โฟลเรินไตน์ โฮฟมัน

โฟลเรินไตน์ โฮฟมัน  เกิดวันที่ 16 เมษายน ค.ศ. 1977 ที่เมืองเดลฟ์ไซล์ เป็นศิลปินชาวดัตช์ เขาเป็นที่รู้จักในฐานะผู้จัดตั้งผลงานแนวสนุกสนานตามเมืองต่าง ๆ เช่น เป็ดยักษ์ลอยน้ำ
จำรัส สุวคนธ์

จำรัส สุวคนธ์ (พ.ศ. 2450/51-พ.ศ. 2487) เป็นดาราชายชาวไทยผู้มีชื่อเสียงในฐานะพระเอกชั้นนำ ของ บริษัทภาพยนตร์เสียงศรีกรุง จำกัด ช่วงก่อนสงครามโลกครั้งที่ 2 รวม 6 ปี ระหว่าง พ.ศ. 2479 - 2485
ดาวรุ่ง.
พระเอกรูปร่างหน้าตาหล่อคมสัน ท่าทางสุภาพคมคาย เสียง "เทเนอร์" แท้ กังวานไพเราะ มีเสน่ห์ 
ปรากฏตัวครั้งแรกในฐานะผู้ร่วมแสดงใน "เลือดชาวนา" ฉายเดือนกรกฎาคม พ.ศ. 2479 ซึ่งได้ขับร้องเพลงประกอบเรื่องที่ได้รับความนิยมแพร่หลายชื่อ "ตะวันยอแสง" (ดูซิดูโน่นซี สุริศรีย์กำลังยอแสง...) 
พระเอกชั้นนำ.
จากแววดาราและการต้อนรับอย่างดีของผู้ชม ศรีกรุงจึงให้นำแสดงเรื่อง "กลัวเมีย" พ.ศ. 2479 คู่กับ มานี สุมนนัฎ นางเอกชื่อดังในสังกัดเดียวกัน ภาพยนตร์สร้างชื่อและทำรายได้ดีอีกเช่นเคย มีสิทธิ์นั่ง เก้าอี้พิเศษ แบบฮอลลีวู้ดในฐานะดาราชั้นนำอย่างแท้จริง ความโด่งดังถึงขั้นบางคราวต้องหนีแฟน ๆ สาวหลากหลายวัยที่มาดักรอหน้าสถานีวิทยุกันอย่างคับคั่ง ออกทางหลังห้องส่ง 
ผลงานที่สร้างชื่อสูงสุดของสองดาราคู่ขวัญ "มานี - จำรัส" คือการได้นำแสดงนำร่วมกันอีกครั้งในหนังเพลงระดับซูเปอร์ทุนมโหฬาร "เพลงหวานใจ" ฉายเมื่อเดือนตุลาคม พ.ศ. 2480 ประสบความสำเร็จอย่างงดงาม และเป็น "หนังทำเงิน" สูงมาก ทางศรีกรุงจึงได้ซื้อรถสปอร์ตจีเอ็มสีแดงหรูโก้เก๋ที่สุดในยุคนั้น แถมให้เป็นสินน้ำใจด้วย (ภายหลังมีข่าวใหญ่บนหน้าหนังสือพิมพ์ เรื่องจำรัส สุวคนธ์ขับรถสปอร์ตงามหรูพาเพื่อนไปประสบอุบัติเหตุตกข้างสะพานไม้สูงชันข้ามคลองพระโขนง)
ช่วงหลัง.
หลังจากนำแสดงอีกสามเรื่องจนถึง "น้ำท่วมดีกว่าฝนแล้ง" พ.ศ. 2485 ศรีกรุงจำเป็นต้องปิดกิจการเนื่องจากน้ำท่วมใหญ่และภาวะสงครามทำให้ขาดแคลนฟิล์ม ชื่อเสียงความเป็นดาราชั้นนำเริ่มจางลง ก่อนถึงแก่กรรม เคยรับเชิญในรายการเพลงทางไทยทีวีช่อง 4 บางขุนพรหม
ในปี 2485 มีคนพบศพในรถที่วิ่งเข้าชนตอสะพานย่านพระโขนงเป็นอันจบชีวิตนักแสดงที่ยิ่งใหญ่คนหนึ่งของไทย
ชีวิตส่วนตัว.
มีครอบครัวไม่เปิดเผยและบุตรชาย 1 คน
สโมสรฟุตบอลแมนเชสเตอร์ซิตีในฤดูกาล 2013–14

ฤดูกาล 2013–14 เป็นฤดูกาลที่ 112 ของ สโมสรฟุตบอลแมนเชสเตอร์ซิตี , แต่เป็นฤดูกาลที่สิบสองในฟุตบอลพรีเมียร์ลีก, และเป็นฤดูกาลที่สิบเจ็ดในพรีเมียร์ลีกนับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม.
ชุดแข่งขัน.
ชุดแข่งขันสำหรับฤดูกาล 2013–14 จะได้รับการผลิตโดย ไนกี้, ที่สิ้นสุดสัญญาสิบปีของพวกเขากับแมนเชสเตอร์ซิตีผ่านบริษัทในเครือบริษัท อัมโบร ที่จะใช้ประโยชน์อย่างเต็มรูปแบบของการเป็นหุ้นส่วนเชิงพาณิชย์โดยการเปลี่ยนผู้ให้การสนับสนุนไปยังบริษัทแม่. ในฐานะฤดูกาลที่แล้ว,ชุดแข่งขันได้รับการสนับสนุนจาก เอติฮัดแอร์เวย์.
การแข่งขัน.
พรีเมียร์ลีก.
ตารางคะแนน.
ผลงานในแต่ละนัด.
 
"ปรับปรุงข้อมูลล่าสุด 11 พฤษภาคม 2014"
วัชราวลี

วัชราวลี หรือในบางครั้งเรียก วัชราวลีพลัส เป็นกลุ่มดนตรีสัญชาติไทย โดยวงอยู่ใต้สังกัด ทินนามู ประกอบด้วยสมาชิก 3 คน คือ มนต์ชัย สัตยเทพ (ร้องนำและแต่งเนื้อเพลง), สัญชัย กาญจนรัตน์ (กีตาร์) และศราวุฒิ วุฒิกุล (กลอง) สมาชิกทั้ง 3 จบการศึกษาจากมหาวิทยาลัยราชภัฏสวนสุนันทา โด่งดังจากผลงานเพลง "ลูกอม" ที่พวกเขาร้องและร่วมกันแต่งรวมถึงทำดนตรีให้กับงานแต่งของเพื่อนคนหนึ่งซึ่งเป็นอดีตมือคีย์บอร์ดของวง เมื่อปี 2552 เพื่อมอบเป็นของขวัญให้กับเจ้าสาวที่ชื่อ "ลูกอม" และชื่อวง "วัชราวลี" ก็มาจากชื่อเจ้าสาวคนนั้น ส่วนเพลงที่ 2 เพลง Jeep (จี๊ป) ทั้งเพลงลูกอมและ Jeep มีคนมาทำใหม่ ร้องใหม่ ในยูทูบอย่างแพร่หลาย ส่วนเพลงที่ 3 "ร่มสีเทา" ใช้ชื่อวงว่า วัชราวลีพลัส โดยให้เหตุผลว่า เนื้อหาของเพลงนี้ไม่ได้เกี่ยวกับการแต่งงาน ต่อมาวงวัชราวลี มีผลงานเพลงบรรจุอยู่ในอัลบั้ม "คอลลิงเลิฟ 2" กับค่ายแกรมมี่ กับเพลง "Avenue"
พระเจ้าออสการ์ที่ 1 แห่งสวีเดน

พระเจ้าออสการ์ที่ 1 แห่งสวีเดนและนอร์เวย์ (4 กรกฎาคม ค.ศ. 1799 – 8 กรกฎาคม ค.ศ. 1859) เป็นพระมหากษัตริย์แห่งสวีเดนและนอร์เวย์ระหว่าง ค.ศ. 1844–1859 ฌ็อง-บาติสต์ แบร์นาด็อต พระบิดาของพระองค์ได้รับเลือกเป็นมกุฎราชกุมารแห่งสวีเดน พระบิดาของพระองค์เป็นพระมหากษัตริย์พระองค์แรกจากราชวงศ์แบร์นาด็อต พระเจ้าออสการ์ที่ 1 ครองราชย์หลังจากที่พระบิดาสวรรคต เป็นพระมหากษัตริย์พระองค์ที่สองจากราชวงศ์แบร์นาด็อต
มรณสักขีแห่งสองคอน

มรณสักขีแห่งสองคอน คือคริสต์ศาสนิกชนนิกายโรมันคาทอลิกชาวไทย 7 คน ที่ถูกตำรวจยิงเสียชีวิตเพราะไม่ยอมเลิกนับถือศาสนาคริสต์ ทั้ง 7 คนได้รับการยกย่องจากคริสตจักรโรมันคาทอลิกว่าเป็นมรณสักขี และได้รับการประกาศเป็นบุญราศีพร้อมกันโดยสมเด็จพระสันตะปาปายอห์น ปอลที่ 2 ณ มหาวิหารนักบุญเปโตร นครรัฐวาติกัน เมื่อวันที่ 22 ตุลาคม พ.ศ. 2532 นับเป็นคริสตชนชาวไทยกลุ่มแรกที่ได้เป็นบุญราศี
รายนามมรณสักขี.
มรณสักขีทั้งเจ็ดท่าน มีรายนามดังต่อไปนี้
การเป็นมรณสักขี.
ช่วงปลายปี พ.ศ. 2483 ได้เกิดกรณีพิพาทอินโดจีนขึ้นระหว่างประเทศไทยกับประเทศฝรั่งเศส คริสตจักรโรมันคาทอลิกในประเทศไทย ซึ่งขณะนั้นอยู่ในความดูแลของบาทหลวงชาวฝรั่งเศสคณะมิสซังต่างประเทศแห่งกรุงปารีส จึงถูกตั้งข้อรังเกียจไปด้วย การเบียดเบียนคริสต์ศาสนิกชนเกิดขึ้นหลายแห่งทั่วประเทศ รวมทั้งที่หมู่บ้านสองคอน จังหวัดนครพนม ซึ่งชาวบ้านทั้งหมดเป็นชาวคาทอลิก บาทหลวงปอล ฟีเก อธิการโบสถ์แม่พระไถ่ทาสซึ่งเป็นโบสถ์ประจำชุมชน ได้ถูกขับออกนอกประเทศ 
นายสีฟอง อ่อนพิทักษ์ ครูประจำโบสถ์ และซิสเตอร์อีกสองคน ได้แก่ ซิสเตอร์พิลา ทิพย์สุข ซิสเตอร์คำบาง สีคำพอง จึงช่วยกันดูแลความเชื่อของชาวบ้านแทน การเบียดเบียนยังคงรุนแรงขึ้นเรื่อย ๆ มีซิสเตอร์ถูกข่มขืน รูปศักดิ์สิทธิ์ถูกเหยียดหยามทำลาย นายสีฟองจึงเขียนจดหมายร้องเรียนไปยังนายอำเภอมุกดาหาร แต่จดหมายนั้นกลับตกไปอยู่ในมือของตำรวจ ตำรวจจึงเขียนจดหมายปลอมว่านายอำเภอให้นายสีฟองไปพบ 
เจ้าหน้าที่ตำรวจสองนาย ได้แก่ ลือ เมืองโคตร และหน่อ นำตัวนายสีฟองออกจากบ้านสองคอนตั้งแต่วันที่ 15 ธันวาคม พอเช้าวันที่ 16 ลือก็ยิงเขาเสียชีวิตที่บ้านพาลุกา นับเป็นชาวไทยคาทอลิกคนแรกที่ได้พลีชีพเป็นมรณสักขี
เมื่อครูสีฟองเสียชีวิต ชาวบ้านก็หวาดผวาไม่กล้าทำศาสนกิจตามปกติ ตำรวจยังคงเรียกประชุมชาวบ้านแล้วสั่งให้เปลี่ยนศาสนา แต่มีคริสตชน 8 คนยืนยันจะไม่ละทิ้งความเชื่อ ได้แก่
ในวันที่ 26 ธันวาคม ทั้งหมดจึงถูกตำรวจเรียกไปที่สุสานประจำชุมชน นายกองสี บิดาของนางสาวสุวรรณได้ตามมาพาบุตรสาวกลับบ้าน จึงเหลือผู้ยอมพลีชีพ 7 คน ทั้ง 7 นั่งอธิษฐานที่ขอนไม้แล้ว พวกตำรวจจึงใช้ปืนยิงแต่ละคนจนเข้าใจว่าเสียชีวิตหมดแล้วจึงกลับไป ชาวบ้านที่เข้าไปดูศพพบว่ามีเด็กหญิงสอนเพียงคนเดียวที่รอดชีวิต และช่วยกันฝังศพมรณสักขีทั้ง 6 คนที่ป่าช้านั้น นับเป็นมรณสักขีชาวไทยคาทอลิกคนที่ 2-7 ตามลำดับ
เจ้าหญิงอารียานแห่งเนเธอร์แลนด์

สมเด็จเจ้าฟ้าหญิงอารียานแห่งเนเธอร์แลนด์ เจ้าหญิงแห่งออเรนจ์-นัสเซา (10 เมษายน พ.ศ. 2550) (พระนามเต็ม:อารียาน วิลเฮมมินา แม็กซิมา อิเนส) เป็นพระราชธิดาพระองค์เล็กในสมเด็จพระราชาธิบดีวิลเลิม-อเล็กซานเดอร์ กับสมเด็จพระราชินีมักซิมาแห่งเนเธอร์แลนด์ เป็นพระราชนัดดาใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ และอยู่ในลำดับที่สามของการสืบราชบัลลังก์เนเธอร์แลนด์ต่อจากพระภคินีคือ "เจ้าหญิงอะเลกซียาแห่งเนเธอร์แลนด์ "
โด๋ เหมื่อย

โด๋ เหมื่อย  เป็นเลขาธิการพรรคคอมมิวนิสต์เวียดนามตั้งแต่เดือนมิถุนายน พ.ศ. 2534 จนถึงเดือนธันวาคม พ.ศ. 2540 โดยหลังจากนั้นเหมื่อยได้ลาออกและให้เล ขา เฟียว ขึ้นครองตำแหน่งแทน
เหมื่อยเกิดเมื่อ 2 กุมภาพันธ์ พ.ศ. 2459 ที่กรุงฮานอย เริ่มต้นทำงานเป็นช่างทาสี เข้าเป็นสมาชิกพรรคคอมมิวนิสต์อินโดจีนใน พ.ศ. 2482 ต่อมาถูกเจ้าหน้าที่ฝรั่งเศสจับได้และถูกจำคุก 10 ปี แต่เขาหนีออกมาเมื่อ พ.ศ. 2488 ต่อมา เขาได้เป็นสมาชิกประจำของคณะกรรมการกลางพรรคเมื่อ พ.ศ. 2503 และได้ดำรงตำแหน่งในรัฐบาลด้วย เขาเป็นผู้มีแนวคิดอนุรักษนิยม ไม่เห็นด้วยกับนโยบายปฏิรูปโด๋ยเม้ยของเหงียน วัน ลิญ แต่สุดท้ายก็ยอมให้ปรับเศรษฐกิจของเวียดนาม เพื่อแก้ปัญหาที่เป็นอยู่ ระหว่างดำรงตำแหน่งเลขาธิการพรรค เขาได้ต่อต้านการลดบทบาทของพรรคคอมมิวนิสต์ด้วย
พรรคพันธมิตรสิงคโปร์

พรรคพันธมิตรสิงคโปร์  เป็นแนวร่วมของพรรคการเมืองที่เข้าร่วมการเลือกตั้งหลายครั้งในสิงคโปร์ โดยเฉพาะการเลือกตั้งในสิงคโปร์ พ.ศ. 2498 และ พ.ศ. 2506 ซึ่งได้รับการสนับสนุนจากอัมโนในท้องถิ่น ประกอบด้วยสหภาพชาวสิงคโปร์เชื้อสายมลายูและสมาคมชาวจีนมลายา ในการเลือกตั้ง พ.ศ. 2506 นโยบายของพรรคเป็นเช่นเดียวกับนโยบายของอัมโนในมาเลเซีย และเป็นพรรคฝ่ายตรงข้ามของพรรคกิจประชาชน
การเข้าร่วมในการเลือกตั้งนี้ ต่อมาได้ทำให้เกิดความขัดแย้งระหว่างพรรคกิจประชาชนกับอุมโน และทำให้เกิดข้อตกลงว่าจะไม่มีการเลือกตั้งใด ๆ อีกจนกว่าสิงคโปร์จะแยกเป็นรัฐเอกราช อย่างไรก็ตาม พรรคพันธมิตรนี้ไม่ได้รับการเลือกตั้งแม้ในเขตที่ประชากรส่วนมากเป็นชาวมลายู
โต หง็อก เวิน

โต หง็อก เวิน  เกิดเมื่อ พ.ศ. 2449 เสียชีวิตเมื่อ พ.ศ. 2497 เป็นจิตรกรที่มีชื่อเสียงของเวียดนาม ผลงานของเขาหลายชิ้นจัดแสดงไว้ในพิพิธภัณฑ์วิจิตรศิลป์แห่งชาติเวียดนาม ถนนสายหนึ่งในฮานอยตั้งตามชื่อของเขา
เวินทำงานเป็นครูสอนศิลปะ และเป็นจิตรกรที่เป็นแรงบันดาลใจของจิตรกรรุ่นต่อมา เวินเข้าร่วมกับขบวนการต่อต้านฝรั่งเศสในภาคเหนือของเวียดนาม และเขาเสียชีวิตหลังจากได้รับบาดเจ็บระหว่างการรบในยุทธการเดียนเบียนฟู
ฟาร์มเอ๋ย ฟาร์มรัก

ฟาร์มเอ๋ย ฟาร์มรัก เป็นละครโทรทัศน์ไทย แนวโรแมนติก-คอมเมดี เริ่มออกอากาศตอนแรกวันที่ 30 พฤษภาคม พ.ศ. 2556 - 5 กรกฎาคม พ.ศ. 2556 เวลา 18.45 - 20.00 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เกโนไก จำกัด บทประพันธ์โดย วราลี บทโทรทัศน์โดย สนุกคิด-สนิทเขียน-ปาจรีย์ ดียวดยิ่ง กำกับการแสดงโดย ผิน เกรียงไกรสกุล
คณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน

คณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน เป็น 1 ใน 4 คณะ ของศูนย์กลางมหาวิทยาลัยเทคโนโลยีราชมงคลอีสาน โดยเปลี่ยนชื่อจากเดิมชื่อคณะวิชาศึกษาทั่วไป สถาบันเทคโนโลยีราชมงคล วิทยาเขตภาคตะวันออกเฉียงเหนือ มาเป็น คณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน
คณะวิทยาศาสตร์และศิลปศาสตร์ เดิมชื่อ คณะวิชาศึกษาทั่วไป สถาบันเทคโนโลยีราชมงคล วิทยาเขตภาคตะวันออกเฉียงเหนือ นครราชสีมา ซึ่งมีหน้าที่หลักในการรับผิดชอบการจัดการเรียนการสอนวิชาในหมวดวิชาศึกษาทั่วไปตามโครงสร้างของหลักสูตรที่เปิดสอนในวิทยาเขตภาคตะวันออกเฉียงเหนือ ประกอบด้วยแผนกวิชาวิทยาศาสตร์ คณิตศาสตร์ ภาษาอังกฤษ ภาษาไทย สังคมศาสตร์ และพลานามัย ต่อมาเมื่อสถาบันเทคโนโลยีราชมงคล วิทยาเขตภาคตะวันออกเฉียงเหนือ นครราชสีมา ได้เปลี่ยนสถานะเป็นมหาวิทยาลัยเทคโนโลยีราชมงคลอีสาน ตามพระราชบัญญัติมหาวิทยาลัยเทคโนโลยีราชมงคลอีสาน พ.ศ. 2548 คณะวิชาศึกษาทั่วไปจึงเปลี่ยนชื่อมาเป็นคณะวิทยาศาสตร์และศิลปศาสตร์ ตามโครงสร้างของมหาวิทยาลัยเทคโนโลยีราชมงคลอีสาน 
อาคารปฏิบัติการคณะวิทยาศาสตร์และศิลปศาสตร์ มหาวิทยาลัยเทคโนโลยีราชมงคลอีสาน ศูนย์กลางนครราชสีมา 
มีลักษณะอาคาร เป็นอาคารแฝดคู่มีสะพานเชื่อมที่ ชั้น 6-9 ลักษณะอาคารมีทั้งหมด 9 ชั้น (ไม่นับส่วนของดาดฟ้า) แบ่งเป็นฝั่ง A และ B อยู่ใกล้อาคาร 35 (อาคารเรียนรวม) และ อาคารบริการนักศึกษา มหาวิทยาลัยเทคโนโลยีราชมงคลอีสาน (กำลังก่อสร้าง บริเวณหน้าคณะ) โดยคณะแบ่งชั้นต่างๆเป็นหมวดสาขา
โดยเริ่มแรกก่อสร้างอาคารปฏิบัติการในปัจจุบัน คณะวิทยาศาสตร์และศิลปศาสตร์ สังกัด ณ อาคาร 19 อาคารสำนักงานอธิการบดี ในปัจจุบัน บริเวณหน้ามหาวิทยาลัย (อาคารริมน้ำ) 
เมื่ออาคารปฏิบัติในปัจจุบันแล้วเสร็จ ถึงย้ายมาอยู่ ณ ที่ทำการปัจจุบัน โดยในส่วนอาคารประกอบด้วย ห้องเรียน ห้องปฏิบัติการ ห้องประชุม ห้องน้ำ ลานพักผ่อนบนอาคาร (ชั้น4) ห้องลีลาศ และลานกิจกรรม ชั้น 10 
<templatestyles src="Col-begin/styles.css"/>

<templatestyles src="Reflist/styles.css" />